[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.6.2006

COM(2006) 233 τελικό

2006/0081 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποίησης του κανονισμού (ΕΚ) αριθ. 104/2000 του Συμβουλίου για την κοινή οργάνωση των αγορών στον τομέα των προϊόντων αλιείας και υδατοκαλλιέργειας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Οι δαπάνες λόγω της εφαρμογής του κανονισμού (ΕΚ) αριθ. 104/2000 του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας καλύπτονται από το Tμήμα Eγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) βάσει του κανονισμού (ΕΚ) αριθ. 1258/1999 του Συμβουλίου περί χρηματοδοτήσεως της κοινής γεωργικής πολιτικής. Η Επιτροπή εφάρμοσε τον προϋπολογισμό που αφορά τις εν λόγω δαπάνες στο πλαίσιο συνδιαχείρισης με τα κράτη μέλη.

2. Το νέο Ευρωπαϊκό Γεωργικό Ταμείο Εγγυήσεων (ΕΓΤΕ) που δημιουργήθηκε βάσει του κανονισμού (ΕΚ) αριθ. 1290/2005 του Συμβουλίου για τη χρηματοδότηση της κοινής γεωργικής πολιτικής, θα αντικαταστήσει το Τμήμα Εγγυήσεων του ΕΓΤΠΕ από τις 16 Οκτωβρίου 2006 σύμφωνα με το άρθρο 3 παράγραφος 2 του εν λόγω κανονισμού. Το ΕΓΤΕ θα χρηματοδοτεί μέτρα που σχετίζονται με τις αγορές του αλιευτικού τομέα μέσω κεντρικής διαχείρισης.

3. Απαιτείται η τροποποίηση του κανονισμού (ΕΚ) αριθ. 104/2000 του Συμβουλίου προκειμένου να γίνει δυνατή η εφαρμογή του ΕΓΤΕ όσον αφορά τη χρηματοδότηση των δαπανών που σχετίζονται με τις αγορές του αλιευτικού τομέα.

Το Συμβούλιο καλείται να εγκρίνει την παρούσα πρόταση το ταχύτερο δυνατόν έτσι ώστε να εξασφαλιστεί η συνέχιση της χρηματοδότησης της κοινής οργάνωσης των αγορών των αλιευτικών και γεωργικών προϊόντων.

2006/0081 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποίησης του κανονισμού (ΕΚ) αριθ. 104/2000 του Συμβουλίου για την κοινή οργάνωση των αγορών στον τομέα των προϊόντων αλιείας και υδατοκαλλιέργειας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής[1],

τη γνώμη του Ευρωπαϊκού Κοινοβουλίου[2],

Εκτιμώντας τα ακόλουθα:

(1) Οι δαπάνες, τις οποίες πραγματοποιούν τα κράτη μέλη βάσει ορισμένων διατάξεων του κανονισμού (ΕΚ) αριθ. 104/2000 του Συμβουλίου[3], υπόκεινται σήμερα στους κανόνες που καθορίζονται στον κανονισμό (ΕΚ) αριθ. 1258/1999 του Συμβουλίου περί χρηματοδοτήσεως της κοινής γεωργικής πολιτικής[4]. Ο τελευταίος αυτός κανονισμός έχει καταργηθεί από τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής[5], ο οποίος θα ισχύσει για τις δαπάνες των κρατών μελών από τις 16 Οκτωβρίου 2006·

(2) Με το άρθρο 2 παράγραφος 1 στοιχείο α) του κανονισμού (ΕΚ) αριθ. 1290/2005 δημιουργείται το Ευρωπαϊκό Γεωργικό Ταμείο Εγγυήσεων (εφεξής καλούμενο «ΕΓΤΕ»)·

(3) Το άρθρο 3 παράγραφος 2 στοιχείο στ) του κανονισμού (ΕΚ) αριθ. 1290/2005 προβλέπει ότι το ΕΓΤΕ χρηματοδοτεί σε κεντρικό επίπεδο τις δαπάνες που σχετίζονται με τις αγορές του αλιευτικού τομέα·

(4) Η χρηματοδότηση των δαπανών που σχετίζονται με τις αγορές του αλιευτικού τομέα βάσει του άρθρου 3 παράγραφος 2 στοιχείο στ) του κανονισμού (ΕΚ) αριθ. 1290/2005 αποτελεί εφαρμογή του προϋπολογισμού με κεντρική διαχείριση και συνεπώς ισχύει ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[6], και οι κανόνες εφαρμογής του που καθορίζονται στον κανονισμό (ΕΚ, Ευρατόμ) αριθ. 2342/2002 της Επιτροπής[7]·

(5) Ο κανονισμός (ΕΚ) αριθ. 104/2000 πρέπει επομένως να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΚ) αριθ. 104/2000, το άρθρο 35 αντικαθίσταται από το εξής κείμενο:

«Άρθρο 35

1. Οι δαπάνες που πραγματοποιούν τα κράτη μέλη βάσει των άρθρων 10, 21, 23, 24, 25 και 27 του παρόντος κανονισμού θεωρούνται ως δαπάνες κατά την έννοια του άρθρου 3 παράγραφος 2 στοιχείο στ) του κανονισμού (ΕΚ) αριθ. 1290/2005.

2. Η χρηματοδότηση των δαπανών που αναφέρονται στην παράγραφο 1 παρέχεται για τα προϊόντα που προέρχονται από απόθεμα ή ομάδα αποθεμάτων μόνο μέχρι το όριο των ποσοτήτων που ενδεχομένως κατανέμονται στο οικείο κράτος μέλος, με βάση τον συνολικό επιτρεπόμενο όγκο αλιευμάτων για το συγκεκριμένο απόθεμα ή ομάδα αποθεμάτων.

3. Οι λεπτομέρειες εφαρμογής του παρόντος άρθρου, θεσπίζονται με τη διαδικασία του άρθρου 38 παράγραφος 2.»

Άρθρο 2

Ο παρών κανονισμός τίθεται σε ισχύ την επ ομένη από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός εφαρμόζεται από τις 16 Οκτωβρίου 2006.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[1] ΕΕ C […] της […], σ. […].

[2] ΕΕ C […] της […], σ. […].

[3] ΕΕ L 17 της 21.1.2000, σ. 22. Κανονισμός που τροποποιήθηκε από την πράξη προσχώρησης του 2003.

[4] ΕΕ L 160 της 26.6.1999, σ. 103.

[5] ΕΕ L 209 της 11.8.2005, σ. 1.

[6] ΕΕ L 248 της 16.9.2002, σ. 1.

[7] ΕΕ L 347 της 31.12.2002, σ. 1.